
xiiij novembris 1583
The quhilk day Thomas Millar and Thomas Menzeis arbitouris electit for the part of Alexander Thomsone cultellar and Patrik Andersone and David Merschell arbitouris electit for the part of Alexander Merschell servand to the said Alexander Thomsone and Johne Watt dekyn oversman electit with consent of baith parteis and bayth the saidis parteis being submittit to thair sentence and decreit anent all contraverseis betuix thame precedeing the dait heirof and the saidis arbitouris and oversman accepting the said mater and decisioun  therof in and upoun thame and being ryplie advysit with baith the saidis parteis claimeis and allegatiounis  decernis and ordanis the said Alexander Thomsone to content and pay to the said Alexander Merschell for his bypast fee sex pundis money xls therof within x dayis nixttocum efter the dait heirof uther xls at candilmes nixttocum therefter following and the third xls in compleit payment of the saidis sex pundis of bipast fee preceding the dait heirof at the terme of witsonday nixttocum but langer delay fraude or gyle and ordanis the said servand to mak leill trew thankfull and diligent obedient service to his said maister in tyme cuming fra v houris in the morning quhill viij houris at even under the pane of tynsell of his oulkis wageis sa oft as he failyeis therintill and als ordanis the said maister to pay his said servand his wageis oulklie in tyme cuming or at the feirest within ilk xiiij dayis but langer delay and alsua ordanis the said maister to geif to his said servand ane chopin of aill daylie to his disioune and noneschanckis and dischairgeis the said maister to stryke his said servand in tyme cuming upoun the quhilkis premissis the said Alexander Thomsone askit and tuke instrumentis in presens of the saids arbitouris


           A Gibsone notarius
xxviij novembris 1583
Indentouris betuix George Broun saidlar burges of Edinburgh on the ane part and Alexander Quhoppo with consent and assent of Williame Quhoppo of Kydlaw his fader on the uther part prenteis for fyve yeiris nixt efter his entrie therto  quhilkis sal begin at the dait heirof and the sixt yeir for meit and  alsmekill fie as utheris will geif him the maister to  instruct his said prenteis in his craft without conceling therof and sall furneiss to him meit and drink and bedding xxx li prenteis fee to be payit be the said Williame his cautionar or assignis at witsonday nixttocum but langer delay and als sall firneiss claythis for his bodie and pay for his buiking the prenteis to the servicabill and obedient and sall nocht heir nor sie to his skayt tua dayis for   anie absence without leif askit and gevin  James Barclay skynner burges of Edinburgh for the said prenteis lawtie and  remanyng and the said Williame oblissis him his airis executouris and assignis to revise? the said cautionar theranent






        Subscrivit  Ita est Adamus Gibsone  notarius
[f.31v]     



decembris 1583 (sic)
Indentouris betuix Thomas Trottar blaksmyth burges of Edinburgh on the ane part and Ranulf Trottar of his awin proper consent and with assent of Alexander Trottar in Chestairis his father on the uther part prenteis for fyve yeiris nixt efter his entrie therto quhilk salbe and begin at the dait heirof and sall serve his said maister the sext yeir for meit and alsmekill fie as ony uther maister of the said craft will geif him the said Thomas sall instruct his said prenteis in all the paynttis of his craft that he can do and usis him self without ony hydeing or  conceling therof and als sall furneiss to him meit drink and bedding sufficientlie as effeiris to ane prenteis during the saidis fyve yeir xx libis of prenteis fie the ane equale half  in hand at the said prenteissis entrie and thee uther half at witsonday nixttocum and sall furneiss to his said sone claythis for his bodie during his said prenteischip and sall pay the usit dewiteis for buiking of his sone and the said prenteis sall mak leill trew thankfull and diligent and obedient service to his said maister during the saidis sex yeiris tua dayis service for ane dayis absence without leif askit and gevin and sall nowther  heir nor se his said maisteris skayth bot sall warne him therof his said father cautionar for his said soneis lawtie and remanying
tertio decembris 1583
The quhilk day Alexander Thomsone Nicoll Purves George Thomsone and David Merschell hes fynalie aggreit Thomas Widderspone and Johne Widderspone his sone as followes to wit hes causit the said Johne ask his said father forgevenes on his kneis for all bipast offenssis and hes alsua decernit the said Johne to forge and scheir to his said father in tyme cuming ane dosone of wark oulklie at the leist for xijs to be payit oulklie as the said wark worth or ellis maid outred wark worth xijs quhairwith baith the saidis parteis personalie present ar contentit under the pane of xiijs iiijd of unlaw to be takin up be the saidis foure honest men but ony uther jugeis proces for jugedment sa oft as ony of the saidis father or sone offends utheris heirefter by ordour in word or deid and Alexander Thomsone is cautiouar for fulfilling of the said Thomas part heirof and Nicoll Purves cautionar for the said  Johneis part of the samyn oblissing thame to observe the premissis under the said  pane quhairupoun the said Thomas askit instrumentis









           A Gibsone notarius
[f.32r] 



        Johne Watt dekyn 1583
secundo januarij 1583
The quhilk day the dekyn and xij maisteris for the yeir present specifyt with advys and consent of the haill saidlaris instantlie within this burcht admittit and ressavit Alexander Symontoun saidlar assay befoir exprimit to wit ane womanis sadill of the frenche fassioun coverit with velvat ane womanis sadill reddie for the covering and ane mannis sadill of the scottis fassioun  coverit quhilkis thre sadillis efter tryall and examinatioun therof war fundin sufficientlie and qualifytlie wrocht for serving of our soverane lordis leigis without ony contraversie and thairfoir the said dekyn and maisteris with consent and assent of the saidis saidlaris admittis and be thir presentis hes admittit the said Alexander Symontoun in maister and freman of the saidlar craft and ordanis him yit as befoir to produce his ticket of burgeschip befoir he sett up buyth within this burcht and to pay to the present dekyn in name of the craft because he was  prenteis within this burcht xjx libis  quhairupoun the said Alexander askit and tuke instrumentis








  Ita est Adamus Gibsone notarius
nono januarij 1583
The quhilk day in presens of the dekyn and xij maisteris of the hammermen within this burcht of Edinburgh for the yeir present compeirit personalie ane honest discreit man George Thomsone lorimer burges of the said burcht and solemnlie protestit that Robert Lyall presentlie his servand suld nocht be  admittit to his assay of gairdis making becaus he was nocht prenteis nor lang servand within this said burcht and that ay and quhill the haill maisteris of the hammermen presentlie within this said burcht be first convenit quha of befoir maid ane auld ordinance and act amang thame selffis bering in effect that na personis of the hammermen craft sauld be maid freman therof except that he hes beine prenteis or lang servand within this said burcht  as at mair lenth is conteinit in the said awld ordinance and act maid theranent upoun the quhilkis premissis the said George askit and tuke instrumentis fra me notar publict undrewrittin in presens of the saidis dekyn and xij maisteris witnessis therto





  Ita est Adamus Gibsone notarius publicus manu propria 
The quhilk day above writtin David Merschell lorimer protestit that na qualifyt craftisman of the hammermen craftis be refusit to be admittit to his assay in tyme cuming howbeit  that he hes nocht ether bene prenteis nor lang servand within this burcht of Edinburgh and that becaus Robert Lyall gairdmakar was at the dait heirof foirsaid admittit to his assay of the said craft of gaird making quha was nouther prenteis nor lang servand within this said burcht and heirupoun the said David askit and tuke instrumentis fra me notar publict underwrittin in presens of the dekyn and xij maisteris of the saidis craftis for the yeir present admittaris of the said Robert Lyall to his said assay

            
             Ita est Adamus Gibsone notarius publicus
The quhilk day above writtin the present dekyn with advyis and consent of the maist part of his xij maisteris and als with assent of the equale number [f.32v] of the lorimeris present . . . . .and thocht it ryt ressinabill for the commoun weill to admit Robert Lyall gairdmakar to his assay therof and nocht to expell him the fredome of this said burcht for the complent of ony particular personeis becaus he hes nocht onlie marryit ane fre craftismanis dochter within this samyn burcht bot alsua cheiiflie becaus the said may do the fre gaird makaris within this said burcht alsmeikle skayth owtwith as within the samyn gif he be ane qualifyt craftisman and thairfoir the saidis dekyn and xij maisteris with the equale half of the saidis lorimeris with advyis and consent of certane uther maisteris of sundrie craftis within this said burcht of the hammermen craftis admittis and be thir presents hes admittit the said Robert Lyall to his said assay to wit ane pair of clam schellit gairdis and ane pair of ribbet gairdis his assay maisteris to be Nicoll Purves and George Rannaldsone to be maid in George Rannaldsoneis or Nicoll Purveis buythis betuix and witsonday and ordanis the said Robert Lyall to keip his conditiounis of feing and wirking with the lorimeris conforme to the space contenit in this  premissis and ordanis the said George nocht to stope the said Robert in making of his said assay within his said buyth gif he pleissis to do the samyn under the pane of iiij li of unlaw sa oft as the said George offendis therintill and ordanis the said Robert to produce his tiket of burgeschip  and his said assay  quhilk the said Robert promittit to do and upoun the premissis askit and tuke instrumentis                            Ita est Adamus Gibsone notarius publicus
xxiiij januarij 1583
 Indentouris betuix Quintene Weir pewderer  burges of Edinburgh on the ane part and Johne Weir with consent of Thomas Weir his brother on the uther part prenteis for sex yeiris nixt efter his entrie therto quhilk salbe and begyn at the dait heirof his said maister sall furneiss to his said prenteis meit drink bedding and law xlvj merkis prenteis fie the half therof betuix and witsonday nixtocum and the uther half within the space of ane yeir nixt efter but langer delay and as the said Thomas sall furneis and caus furneis to the said Johne sufficient honest claythis for his bodie during his  said prenteischip and ssall pay the usit dewities for his buiking in the prenteissis buik the said prenteis to mak leill trew and thankfull service to his said maister during the saidis sex yeiris and sall nocht heir nor se his skayth tua dayis for  anie absence  without leif askit and gevin and the said Thomas Weir and George Weir   his fader brother becumis and is cautiounaris and souerteis for the said prenteissis lawtie and remanying coniontlie and severalie and for payment of the said prenteis fie  and George Weir masoun in Edinburgh     thre pundis of fie the sext yeir
[f.33r]



         Johne Watt dekyn 1583
 xxv februarij 1583
The quhilk day the maisteris of the hammermen being convenit with consent of the haill lorimeris admittis Robert Lyall gairdmaker to his assay in favouris of the dekyn nochtwithstanding ony obiectioun proponit of befoir  be ony personis aganis him howbeit he was nather prenteis nor lang servant within this burcht quhairwith(?) presentlie  dispenssis with the said Robert in favouris of the said dekyn and ordanis nane of the hammermen craftis to be admittit heirefter to thair assayis for na requeistis nor favouris except thay haif bene prenteissis or lang servandis within this said burcht conforme to the awld ancient ordour heirtofoir observit amang the saidis hammermen and ordanis the said Robert to compleit and fulfill his haill service yit to rynn to the haill lorimeris conforme to the condicionis of feing maid betuix thame therupoun befoir he sett up buyth within this said burcht quhilk the said Robert promittit to do and thairupoun askit instrumentis


               Ita est Adamus Gibsone notarius
tertio martij 1583
The quhilk day the maist part of the maisteris be thair universale voitis ordanis the dekyn to geif and deliver to Thomas Widderspune for the renand?  of God frelie without ony redeliverance therof agane to thame the sowme of awcht pundis money to help to releif him owt of wairde and tolbuyth quhairintill he hes remanit nyne oulkis or therby         Ita est Adamus Gibsone notarius
xj martij 1583
The quhilk day in presens of the dekyn and maisteris Nicoll Purves and George Rannaldsone assay maisteris to Robert Lyall gairdmakar affirmit that thay saw  the said Robert forge  the ribbit
gairdis producit be him except ane heit onlie takin be him in absence of his said assay maisteris  quhitl heit the said Robert affirmed he tuke him self be his girt ayth deponit be him quhairupoun as alsua  George Thomsone lorimer affirmit the samyn to be of virtue quhairwith fault wes fandin for taking of the said heit and mending of the saidis gairdis in absence of the dekyn and maisteris nevertheless in respect of the premissis the saidis dekyn and maisteris  ortdsinis the said Robert to outred the saidis ribbit gairdis and to present the samyn as ane pairt of his said assay befoir writtin  and ordanis the said Robert to sit doun on his kneis and ask George Rannaldsone forgevenes for drawing of ane quhinzeir to him being ane of his assay maisteris and to deliver to him the quhinzeir be the poynt  the said George ressaving the heft therof for satisfactioun of the said offens and ordanis the said Robert nocht to commit the lyke offens heirefter under the pane of xls and to pay xs viijd of unlaw for the said present offens and siclyke ordanis the said Robert to ask Thomas Menzeis forgevenes on his kneis for blaspheming of him iniustlie saying that he spilt four assayis befoir he maid his principall assay quhilk he producit and ordeanis the said Robert to pay xjs viijd for that offens






A Gibsone

 Johne Watt dekyn
xvij martij 1583
The quhilk day the dekyn and maisteris with consent and assent of the haill lorimeris admittit Robert Lyall gairdmakaris assay to wit ane pair clam scheillit gairdis and ane pair ribbit gairdis without ony contraversie as sufficientlie and qualifytlie wrocht  for service of the kingis liegeis and thairfoir the saids dekyn and maisteris admittit and ressavit the said Robert in maister and freman of the gairdmakar craft and he producit his ticket of burgeschip of the dait xvij januarij 1583 and his ayth of fidelitie was ressavit and he payit in compleit  payment for his upsett to Johne Watt dekyn the sowme of ten pundis upoun the quhilkis premissis the said Robert askit and tuke instrumentis fra me notar publict underwrittin in presens of the dekyn and maisteris witnessis heirto





 Ita est Adamus Gibsone notarius publicus
xv may 1584
Indentouris betuix Roger Mair loksmyth burges of Edinburgh on the ane part and Robert Cherie of his awin fre will and consent and with assent of Williame Cherie servand to Williame Robesone in Nether Thainstoun his brother germane on the uther part prenteis for awcht yeiris nixt efter his entrie therto quhilk salbe and begin at the dait heirof his said maister sall furneiss to his said prenteis law meit drink bedding and sufficient awld claythis for his bodie during his said prenteischip and that gratis in hoip of gud thankfull service and for favour and luif quhilkis he hes and beiris to his said prenteis and to the said Williame Robesone  the said prenteis obleissis him to mak leill trew and diligent obedient service to his said maister during the saidis awcht yeiris without absence haly day or warkday but leif askit and gevin under the pane of dowbling of his absence efter the ische of the saidis awcht yeiris the said Williame Robesone is becum cautionar for the said prenteissis lawtie and remanyng and the said Robert and Williame Chereis sall releif the said Williame Robesone theranent under the pane of punissing and wairding of the 
